คือช่วงเดือนนี้ใช้ยาบ่อยมากเกือบทุกคืน ต้องกินยาพรากับแก้แพ้ และมาเริ่มกินยาเม็ดสีชมพูเเก้ปวดไมเกรนค่ะ แบบนี้มีส่วนทำให้ประจำเดือนขาดหรือมาช้าไหมคะ เพราะเดือนนี้ประจำเดือนยังไม่มาเลยค่ะ อีกอย่างเพิ่งมาเปลี่ยนยี่ห่อยาคุมกำเหนิดด้วยค่ะ เกี่ยวกันมั้ยคะ ช่วงนี้มีอาการปวดหัวไมเกรน เจ็บเต้านม อารมณ์ขึ้นๆลงๆมาประมาณอาทิตย์นึงเเล้วค่ะ ปกติเป็นคนที่ประจำเดือนมาไม่ตรงอยู่เเล้วค่ะ แบบนี้มีเกี่ยวกับยาที่ใช้รึป่าวค่ะ
สวัสดีค่ะ การใช้ยาพราเซตามอล หรือยาแก้แพ้กลุมมีฤทธิ์ต้านฮิสตามีน หรือยาแก้ปวดไมเกรนนั้น ไม่ได้มีผลต่อรอบเดือนได้โดยตรง เพราะไม่ได้เป็นยาที่มีส่วนประกอบของฮอร์โมนเพศแต่อย่างใดหากใช้ยาคุมกำเนิดอยู่อย่างต่อเนื่อง กินทุกวันติดต่อกันจนหมดแผง โอกาสตั้งครรภ์มีได้น้อยมากๆ น้อยกว่า 1% หากยาคุมหมดแผงแล้ว แต่ประจำเดือนยังไม่มา ควรซื้อชุดตรวจการตั้งครรภ์ทางปัสสาวะมาตรวจเองเบื้องต้น หากให้ผลลบ สามารถกินยาคุมแผงต่อไปได้เลย ไม่ต้องรอให้ประจำเดือนมา การที่ประจำเดือนไม่มาระหว่างกินยาคุมอาจมีสาเหตุจากผนังมดลูกบางลงจากอิทธิพลของฮอร์โมนได้ แต่ก็ควรตรวจให้แน่ใจด้วยว่าไม่ตั้งครรภ์ค่ะ